देश के ज्यादातर हिस्सों में अब भी खुदरा बाजार में प्याज 15-25 रुपये किलो की दर पर बिक रहा है। राष्ट्रीय बागवानी बोर्ड केमुताबिक बुधवार को मुंबई के खुदरा बाजार में प्याज के दाम 24 रुपये किलो, दिल्ली में 25 रुपये, भोपाल में 12.50 रुपये, रायपुर में 20 रुपये और लखनऊ में 18 रुपये प्रति किलो थे। मीरा रोड इलाके में सब्जी विक्रेता संतोष कुमार मंगलवार को 20 रुपये प्रति किलोग्राम के भाव पर प्याज बेच रहे थे लेकिन एक दिन बाद ही उन्होंने इसके दाम 30 रुपये कर दिए। संतोष का कहना है कि थोक बाजार में कीमतें बढऩे की वजह से उन्हें भी दाम बढ़ाने पड़े हैं। दुकान तक पहुंचने में प्याज के दाम करीब 27 रुपये पड़ रहे हैं।